cy ceb cy cy cy cy eo cy es en fr cy cy en cy cy en cy cy cy cy cy cy cy cy cy cy cy cy es cy fr ku cy jbo en fy cy en cy de cy cy en cy it en de cy en su kw cy cy cy es de it cy cy cy ast en ast en ast cy ast cy ast cy ast cy ast en en ceb cy cy cy cy cy eo cy es en fr cy
Gwefan Llion Jones - Cerddi
"yma ar y cyrion sydd wrth galon pob dim"
Bydd cerddi amrywiol yn ymddangos ar hap ar y dudalen hon.
Dyma gywydd a luniwyd yn ystod cyfnod Llion Jones fel Bardd Preswyl Radio Cymru. Ysgrifennwyd y cywydd ar adeg Cwpan y Byd 2014. Ynddo, mae'r bardd yn dwyn i gof ei brofiad o hel sticeri Panini adeg cystadleuaeth Cwpan y Byd 1978.
Dwyn yn ôl ein doeau ni
y rhain yw’r llyfrau hanes
gorau oll; ynddynt mae gwres
a’r oed pan oedd pêl-droedio
yn amen ar bob munud
i un yn byw i gwpan byd.
Dymhorau’n iau, ‘roeddwn i
yn caru’r llyfr sticeri,
hudol oedd ei hyd a’i led,
pris pecyn oedd pres poced;
yn llanc, fe dalwn â llog
i gael un o’r rhai sgleiniog,
ias o amlen byd symlach,
aur y byd mewn sticer bach.
sypyn mawr i’w swopio
at yr iard yr awn bob tro,
roedd got, haven’t got yn gân
ar gyfer y fro gyfan,
ac ym marchnad anwadal
y dwylo chwim doedd dim dal
ai digon Rainer Bonhof
yn y sêl am Dino Zoff?
Y mae’r enwau mawr yno
yn creu tîm, mae Socrates,
Villa, Rossi a Fillol,
Hans Krankl, Mario Kempes, Krol;
a graen y pyrm Three Degrees.
Dwyn i go’ i gadw’n gall
yw siarad am oes arall
ac i’r tad sydd ger y til
yn gwenu, daw gwefr gynnil
o rannu hen gyfrinach
ac estyn am becyn bach
sy’n dwyn ias ein doeau ni
a hen hanes Panini.
Cliciwch yma i glywed recordiad o'r bardd yn darllen y cywydd ar raglen 'Carl ac Alun'.
Yn fy lander mae deryn, gyda'i sêr o lygaid syn mae'n gorwedd dan hedd fy nho. Ai hebog basiodd heibio?… https://t.co/g1Tape3One
Ar boster mae camp Geraint (@shwldimwl A3 yw'r maint). https://t.co/0iCKsJZG3G
Rhag drewdod cas dylasech hawlio trôns sy'n ffiltro rhech. #esblygiad # hysbyspwysig https://t.co/EQNRB0Ahc4
Mae fy wyneb, mae'n debyg, yn annwyl gan wawdlunwyr peryg, clustiau mawr yn chwarae mig â thrwyn fel llethrau'r 'R… https://t.co/L5Iah4cTOm
Y mae haf yn Oriel Môn, un haf sy'n llawn atgofion, ym mhob darlun, bob munud, Owain Fôn, mae'n haf o hyd.… https://t.co/Hp12CYOBfe
@rhysioro Arafwch? Wel pa ryfedd nad yw baich laid-back eich cynghanedd i'r Bîb yn fwy byw na'r bedd, yn llawn llinellau'r llynedd. #ytalwrn
@rhysioro Ar wib awn dros yr aber tua'r haul, gan mai trech bob amser awen fel watsh nag un flêr a honno ar ei hanner.
Copyright © 2018 Gwefan Llion Jones. All Rights Reserved.
Joomla! is Free Software released under the GNU General Public License.